胡鴻烈

胡鴻烈，浙江紹興人，香港大律師、香港樹仁大學校長，亦係親中陣營政治人。

佢後生嗰陣，曾經响國民政府做過外交官。中華民國政府搬竇去台灣之後，佢同老婆鍾期榮一齊去法國進修，攞到巴黎大學嘅法學博士學位。之後，佢响英國考到大律師資格後，1955年開始喺香港掛執業大律師牌。

1971年，佢同鍾期榮兩公婆目睹當時嘅香港得嗰兩間大學，後生仔女有志深造，但係好多人都冇書讀，因此佢哋使晒積蓄搞好樹仁學院，喺當時開展艱難嘅私人大專辦學事業。之後，為咗令樹仁學院成為香港官方認可嘅私立大學，胡鴻烈、鍾期榮兩公婆同埋樹仁師生共同努力咗35年後，樹仁學院响2006年12月獲香港政府認可，升呢做香港樹仁大學，成為香港史上頭一間私立大學。

選舉經歷 
胡鴻烈喺英屬香港時期就已經參加過當時嘅市政局選舉，後來又畀港英政府委任做立法局非官守議員。1987年，胡鴻烈開始畀中共中央當局委任做全國政協，直到2003年。　

喺2021年9月，佢憑住香港樹仁大學校長嘅身份成為香港特別行政區選舉委員會教育界當然委員，當時佢已經101歲。

香港建制派人士
鴻烈
類:香港大律師
類:祖籍浙江
香港人瑞
類:香港教育家
類:前香港立法局議員
類:前市政局議員
香港大專院校校長
世界傑出華人
類:全國政協香港委員